КъулыкъущIэхэм зэрызагъэпсэхунур
«Урысей Федерацэм муниципальнэ къулыкъур зэрыщыгъэувам и IуэхукIэ» Федеральнэ законым зэхъуэкIыныгъэхэр халъхьащ 2017 гъэм накъыгъэм и 1-м къыдэкIа Федеральнэ закон №90-ФЗ-м ипкъ иткIэ.
Абы ипкъ иткIэ муниципальнэ къулыкъущIэм хуагъэув:
— илъэс къэс календарь махуэ 30-кIэ загъэпсэхуну, яIыгъ къулыкъухэр зыхуэдэм емылъытауэ;
— муниципальнэ къулыкъум зэрыпэрыт стажым и кIыхьагъым елъытауэ, ахъшэ ирату а илъэс бжыгъэм тещIыхьауэ зэрызырагъэгъэпсэху махуэ бжыгъэм хагъэхьэнур нэхъыбэ дыдэу — махуи 10-щ, нэхъапэм махуэ 15 хъууэ щытащ.
ПIалъэ пыухыкIам темыт и лэжьэгъуэ махуэм пэкIуэу муниципальнэ къулыкъущIэхэм зыгъэпсэхугъуэ махуищ хухах. Мы Федеральнэ законым къару щигъуэт махуэм ирихьэлIэу къамыгъэсэбэпа зыгъэпсэхугъуэ махуэхэр зиIэхэр къыхуагъанэ ахэр къагъэсэбэпыну е къамыгъэсэбэпа зыгъэпсэхугъуэ махуэхэр (зэрыщытуи Iыхьэ-Iыхьэуи зэпыудауэ) иратыным е пэкIуэ ахъшэр къыIахыным теухуа хуитыныгъэр.
Мы Федеральнэ законым къару щигъуэт махуэм ирихьэлIэу муниципальнэ къулыкъум пэрыувэхэм хабзэщIэм тету зыгъэпсэхугъуэ махуэхэр ират.
ЗэхуэкIыныгъэхэм къару ягъуэтащ 2017 гъэм накъыгъэм и 1-м къыщыщIэдзауэ.
